# Pirmojo pasaulinio karo pradžios 100-osios metinės

Pirmasis pasaulinis karas (Didysis karas) vyko 1914 m. rugpjūčio 1 d. – 1918 m. lapkričio 11 d. daugiausia Europoje (taip pat Artimuosiuose Rytuose, Afrikoje ir Rytų Azijoje), šio karo metais žuvo daugiau kaip 12 milijonų žmonių.

Karas prasidėjo tarp [Vidurio Europos imperijų](http://lt.wikipedia.org/wiki/Centrini%C5%B3_valstybi%C5%B3_s%C4%85junga) – Vokietijos bei Austrijos-Vengrijos ir [Antantės](http://lt.wikipedia.org/wiki/Antant%C4%97) valstybių – Prancūzijos, D. Britanijos, Rusijos bei Serbijos. Abi pusės planavo trumpą manevrinį karą. Prieš savo norą karo auka tapo Belgija, į kurią įsiveržė Vokietija, nepaisydama šios šalies neutraliteto. Karo metu į Vidurio Europos imperijų pusę stojo Osmanų imperija ir Bulgarija, o į Antantės pusę – Italija, Japonija, Portugalija, [Rumunija](http://lt.wikipedia.org/wiki/Rumunija) bei JAV. Iki karo pabaigos į jį įsitraukė 25 valstybės ir jų kolonijos, kuriose iš viso gyveno 1,35 mlrd. žmonių, t. y. apie 1/4 tuometinio pasaulio gyventojų.

Karo metu sąjungininkai, vadovaujami [Prancūzijos](http://lt.wikipedia.org/wiki/Pranc%C5%ABzija), [Rusijos](http://lt.wikipedia.org/wiki/Rusija), [Britanijos](http://lt.wikipedia.org/wiki/JK), o vėliau ir [Italijos](http://lt.wikipedia.org/wiki/Italija) bei [JAV](http://lt.wikipedia.org/wiki/JAV), nugalėjo [Austriją-Vengriją](http://lt.wikipedia.org/wiki/Austrija-Vengrija), [Vokietiją](http://lt.wikipedia.org/wiki/Vokietija), [Bulgariją](http://lt.wikipedia.org/wiki/Bulgarija) ir [Osmanų imperiją](http://lt.wikipedia.org/wiki/Osman%C5%B3_imperija). Didžioji dalis Pirmojo pasaulinio karo kovų vyko Vakarų fronte, kurį iš abiejų pusių sudarė apkasų ir įtvirtinimų sistema, nusitęsusi nuo [Šiaurės jūros](http://lt.wikipedia.org/wiki/%C5%A0iaur%C4%97s_j%C5%ABra) iki [Šveicarijos](http://lt.wikipedia.org/wiki/%C5%A0veicarija) sienos.

Pirmajame pasauliniame kare pirmą kartą plačiai pradėta naudoti technika (šarvuočiai, lėktuvai ir orlaiviai) bei nuodingosios dujos, tačiau tai menkai tepaveikė padėtį frontuose, kuriems buvo būdingas pozicinis karas. Tokiuose mūšių laukuose, kaip prie Verdeno ir Flandrijoje, žuvo milijonai kareivių, nors tai visiškai neturėjo esminės įtakos karo eigai.

Karas radikaliai pakeitė iki tol nusistovėjusią pasaulio tvarką ir sužlugdė paskutines Europos [absoliutines monarchijas](http://lt.wikipedia.org/wiki/Absoliutin%C4%97_monarchija). Pirmasis pasaulinis karas prisidėjo prie [Rusijos revoliucijos](http://lt.wikipedia.org/wiki/Rusijos_revoliucija) sėkmės, o [Vokietijos](http://lt.wikipedia.org/wiki/Vokietija) pralaimėjimas ir negebėjimas išspręsti prieštaravimų, kurie sukėlė Pirmąjį pasaulinį karą, vėliau sudarė pagrindą įsigalėti [nacizm](http://lt.wikipedia.org/wiki/Nacizmas)ui ir kilti [Antrajam pasauliniam karui](http://lt.wikipedia.org/wiki/Antrasis_pasaulinis_karas) [1939](http://lt.wikipedia.org/wiki/1939) m.

# Valstybių gyventojų skaičius 1914 metais, mln.

Vokietija 64,925

Rusija 181,537

Prancūzija 41,415

Italija 35,5978

D. Britanija 45,37

Austrija-Vengrija 52,8

Osmanų imperija 20,975

# Kas gimė Lietuvoje 1914 metais

|  |  |  |
| --- | --- | --- |
| Mėnuo | Diena | Asmuo |
| 1 | 26 | Pranas Gaida-Gaidamavičius, Lietuvos kunigas, žurnalistas, teologijos daktaras |
| 1 | 29 | Vytautas Maželis, Lietuvos teisininkas, fotografas (m. 2008 m.) |
| 2 | 2 | Donatas Lukštaraupis, Donatovas, lietuvių dainininkas (tenoras), režisierius (m. 1995 m.) |
| 2 | 13 | Feliksas Bieliauskas, Lietuvos TSR valstybės ir visuomenės veikėjas, pulkininkas (m. 1985 m.) |
| 2 | 21 | Valerijus Grešnovas, Lietuvos treneris, pedagogas (m. 1987 m.) |
| 3 | 5 | Ona Jaudegytė, Lietuvos gydytoja oftalmologė, habilituota biomedicinos mokslų daktarė (m. 2009 m.) |
| 3 | 21 | Stasys Jameikis, Lietuvos žurnalistas, skautų vadovas (m. 1990 m.) |
| 3 | 24 | Vaclovas Muraška, lietuvių teatro ir kino aktorius (m. 1973 m.) |
| 4 | 6 | Marijonas Krikštopaitis, Lietuvos gydytojas terapeutas, habilituotas biomedicinos mokslų daktaras (m. 2003 m.) |
| 4 | 14 | Danutė Lipčiūtė-Augienė, lietuvių k. mokytoja, rašytoja, dramaturgė |
| 4 | 15 | Aleksandras Kučiūnas, pianistas, dirigentas ir pedagogas |
| 4 | 23 | Mykolas Frankas, Lietuvos evangelikų reformatų kunigas (m. 1968 m.) |
| 5 | 12 | Vincas Bazilevičius, Lietuvos mokytojas, vertėjas, pasipriešinimo sovietiniam okupaciniam režimui veikėjas (m. 1999 m.) |
| 5 | 23 | Petras Baublys, Lietuvos gydytojas pediatras (m. 1973 m.) |
| 5 | 27 | Jonas Domininkas Grigaitis, OP, Lietuvos kunigas. Dominikonas, vienas Dominikonų ordino Lietuvoje atkūrėjų |
| 6 | 12 | Napoleonas Bernotas, Lietuvos aktorius, teatro režisierius (m. 1959 m.) |
| 6 | 29 | Marija Juozaitytė-Rudienė, Amerikos lietuvių visuomenės veikėja ir filantropė (m. 2008 m.) |
| 7 | 5 | Jonas Lelis, Lietuvos gydytojas dermatologas venerologas, habilituotas biomedicinos mokslų daktaras |
| 7 | 21 | Stanislovas Albertas Radvila, didikas, Lenkijos valstybės ir Didžiosios Britanijos visuomenės veikėjas, filosofijos daktaras (m. 1976 m.) |
| 7 | 24 | Jonas Dovydaitis, Lietuvos lakūnas, sklandytojas, sovietinis rašytojas (m. 1983 m.) |
| 8 | 6 | Romanas Marijošius, Lietuvos dainininkas (baritonas) (m. 1980 m.) |
| 8 | 7 | Aleksas Mrozinskas, pianistas, pedagogas (m. 1969 m.) |
| 8 | 24 | Leonas Jasinskas, Lietuvos chemikas organikas, chemijos mokslų kandidatas (m. 1978 m.) |
| 8 | 25 | Dimitrijus Gelpernas, antinacinio pasipriešinimo Lietuvoje dalyvis, spaudos darbuotojas (m. 1998 m.) |
| 8 | 29 | Elena Dirsienė-Mažrimaitė, Lietuvos dainininkė (sopranas), pedagogė (m. 1993 m.) |
| 9 | 16 | Antanas Šapalas, Lietuvos ateitininkų organizacijos veikėjas. (m. 1945 m.) |
| 9 | 26 | Marius Katiliškis, Lietuvos išeivijos rašytojas (m. 1980 m.) |
| 9 | 28 | Kazimieras Simaška, Lietuvos teatro aktorius (m. 1965 m.) |
| 9 | 30 | Vladas Bložė, veterinarijos gydytojas, daktaras, JAV lietuvių visuomenės veikėjas (m. 1995 m.) |
| 10 | 4 | Juozas Samajauskas, muzikos pedagogas ir chorvedys |
| 10 | 18 | Vilius Pėteraitis, lietuvių kalbininkas, lingvistas, žodynininkas, Mažosios Lietuvos visuomenės veikėjas (m. 2008 m.) |
| 11 | 8 | Jonas Kabelka, Lietuvos kalbininkas, filologijos mokslų kandidatas, baltistas, vertėjas (m. 1986 m.) |
| 11 | 22 | Juozas Vincentas Danys, Lietuvos hidrotechnikos inžinierius |
| 12 | 10 | Jonas Činga, agronomas, pramonininkas, visuomeninės veikėjas, mecenatas, ateitininkas (m. 2009 m.) |
| 12 | 12 | Bronislovas Jurkšas, kunigas, vargonininkas, chorvedys (m. 1991 m.) |

TURINYS

[Pirmojo pasaulinio karo pradžios 100-osios metinės 1](#_Toc5225752)

[Valstybių gyventojų skaičius 1914 metais, mln. 2](#_Toc5225753)

[Kas gimė Lietuvoje 1914 metais 3](#_Toc5225754)